पवार ने कहा कि जो लोग भारत के लोगों से पाकिस्तान चले जाने के लिए कहते हैं वह ना तो भारत को समझते हैं और ना ही पाकिस्तान को। अगर पिछड़े समुदाय का एक युवक कुछ कहता है तो लोग कहते हैं कि पाकिस्तान चले जाओ, क्या है पाकिस्तान। हमारे बीच आज मतभेद हो सकते हैं, लेकिन आजादी से पहले यह भारत का ही हिस्सा था। बतौर आईसीसी के चेयरमैन होने के दौरान मैंने कई बार पाकिस्तान का दौरा किया है। इस दौरान मुजे लोगों से मिलने का भी मौका मिला है। हर बार जब मैं लोगों से मिला मुझे ऐसा महसूस हुआ है कि यहां के लोग भारत को काफी करीब मानते हैं।